JVIZ OŠ GORIŠNICA

VRTEC GORIŠNICA



*LETNI DELOVNI NAČRT*

*2023/24*

Vsebina

[**1. UVOD** 3](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344149)

[**2. CILJI VRTCA** 4](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344150)

[**3. ORGANIZACIJA IN POSLOVNI ČAS** 6](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344151)

[3.1 Razpored otrok in strokovnih delavcev po enotah in oddelkih 6](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344152)

[3.2 Ostali delavci vrtca](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344153) 7

[3.3 Poslovni čas 7](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344154)

[**4. PROGRAMI VRTCA**](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344155) 8

[4.1 Dnevni program 9](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344156)

[4.2 Obogatitveni program 9](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344157)

[4.2.1 Dodatni program 12](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344158)

[4.2.2 Prireditve in srečanja](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344159) 13

[4.3 Projekti](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344160) 14

[**5. DELO ORGANOV**](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344161) 17

[**6. SODELOVANJE S STARŠI**](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344162) 18

[**7. SODELOVANJE Z OKOLJEM** 21](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344163)

[**8. PROGRAM STROKOVNEGA IZPOPOLNJEVANJA** 22](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344164)

[**9. SPREMLJANJE IN URESNIČEVANJE LETNEGA DELOVNEGA** **NAČRTA** 23](file:///C:\Users\VodjaVrtec\Dropbox\VRTEC\vrtec\ldn\LDN\ldn,%202019,20.docx#_Toc21344165)

# **1 UVOD**

Letni delovni načrt (v nadaljevanju LDN) Vrtca Gorišnica je osnova za izdelavo letnih delovnih načrtov posameznih enot in individualnih načrtov vzgojiteljic, ki so načrtovani na osnovi starosti oziroma razvojne stopnje otrok ter posebnosti posamezne skupine.

Izhodišča za načrtovanje vzgojno-izobraževalnega dela so naslednja:

* Zakon o organizaciji in financiranju vzgoje in izobraževanja,
* Zakon o vrtcih in ostali predpisi s področja predšolske vzgoje,
* Kurikulum za vrtce,
* Konvencija o otrokovih pravicah,
* evalvacija LDN preteklega dela,
* LDN strokovnih delavcev,
* materialni in kadrovski pogoji in možnosti,
* potrebe in programi družbenega okolja.

Letni delovni načrt je usklajen z ustanoviteljico, tj. Občino Gorišnica.

**TEMELJNE NALOGE**

Pomoč staršem pri celoviti skrbi za otroke in pri vzgoji otrok, izboljšanje kvalitete življenja družin in otrok ter ustvarjanje pogojev za njihov kvaliteten psihofizični razvoj.

**NAČELA PREDŠOLSKE VZGOJE**

Načela predšolske vzgoje upoštevamo pri organizaciji časa in prostora, pri izbiri dejavnosti, oblik, metod in sredstev vzgojno-izobraževalnega dela, pri komunikaciji z otroki in odraslimi, pri načrtovanju in evalviranju dela in so vključena v vse elemente kurikula.

Načela uresničevanja ciljev kurikula za vrtce:

• načelo demokratičnosti in pluralizma;

• načelo odprtosti kurikula, avtonomnosti ter strokovne odgovornosti vrtca in

strokovnih delavcev v vrtcu;

• načelo enakih možnosti in upoštevanja različnosti med otroki ter načelo multikulturalizma;

• načelo omogočanja izbire in drugačnosti;

• načelo spoštovanja zasebnosti in intimnosti;

• načelo uravnoteženosti;

• načelo strokovne utemeljenosti kurikula;

• načelo za uvedbo novega kurikula;

• načelo horizontalne povezave;

• načelo vertikalne povezanosti oz. kontinuitete;

• načelo sodelovanja s starši;

• načelo sodelovanja z okoljem;

• načelo timskega načrtovanja in izvajanja predšolske vzgoje ter strokovnega izpopolnjevanja;

• načelo kritičnega vrednotenja (evalvacija);

• načelo razvojno-procesnega pristopa;

• načelo aktivnega učenja in zagotavljanja možnosti verbalizacije in drugih načinov izražanja.

# **2 CILJI VRTCA**

**CILJI**

nas obvezujejo, da organiziramo takšno okolje, ki bo otroka spodbujalo in podpiralo pri razvoju in učenju.

Splošni vzgojni cilji predšolske vzgoje so:

• razvijanje sposobnosti razumevanja in sprejemanja sebe in drugih;

• razvijanje sposobnosti za dogovarjanje, upoštevanje različnosti in sodelovanja v skupinah;

• razvijanje sposobnosti prepoznavanja čustev in spodbujanje čustvenega doživljanja in izražanja;

• negovanje radovednosti, raziskovalnega duha, domišljije in intuicije ter razvijanje neodvisnega mišljenja.

• spodbujanje jezikovnega razvoja in učinkovito in ustvarjalno rabo govora;

• posredovanje znanj z različnih področij znanosti in vsakodnevnega življenja;

• spodbujanje doživljanja umetniških del in umetniškega izražanja;

• spodbujanje telesnega in gibalnega razvoja, razvijanje samostojnosti pri higienskih navadah in skrbi za zdravje.

Temeljna naloga vrtca, ki jo določa Zakon o vrtcih: Pomoč staršem pri celoviti skrbi za otroke, izboljšanje kvalitete življenja družin in otrok ter ustvarjanje pogojev za razvoj otrokovih telesnih in duševnih sposobnosti.

Program dela našega vrtca temelji na predpisani zakonodaji in Kurikulu za vrtce, ki opredeljuje sistem predšolske vzgoje v javnih vrtcih. Ta nam zastavlja sledeče cilje:

• bolj odprt in fleksibilen kurikulum v različnih programih za predšolske otroke;

• pestrejša in raznovrstnejša ponudba na vseh področjih dejavnosti predšolske vzgoje v vrtcih;

• bolj uravnotežena ponudba različnih področij in dejavnosti predšolske vzgoje v vrtcih, ki

hkrati ne onemogoča poglobljenosti na določenih področjih;

• večje omogočanje individualnosti, drugačnosti in izbire v nasprotju s skupinsko rutino;

• oblikovanje pogojev za večje izražanje in ozaveščanje skupinskih razlik (nediskriminiranost glede na spol, socialno in kulturno poreklo, svetovni nazor, narodno pripadnost, telesno in duševno konstitucijo);

• večje upoštevanje in spoštovanje zasebnosti ter intimnosti otrok;

• dvig kakovosti medosebnih interakcij med otroki ter med otroki in odraslimi v vrtcu;

• rekonceptualizacija in reorganizacija časa v vrtcu;

• rekonceptualizacija in reorganizacija prostora in opreme v vrtcu;

• večja avtonomnost in strokovna odgovornost vrtcev in njihovih strokovnih delavcev;

• povečanje vloge evalvacije (kritičnega vrednotenja) pri načrtovanju življenja in dela v vrtcu;

• izboljšanje informiranja in sodelovanja s starši.

***PREDNOSTNA NALOGA VRTCA***

Zagotavljati socialno klimo, kjer se bo vsak otrok dobro počutil, spodbudno učno okolje, v katerem so pomembni dobra komunikacija, sodelovanje in učenje otrok od otrok. Vključili smo se v program NEON – Varni brez nasilja.

V okviru prednostne naloge, varno in spodbudno učno okolje, bomo veliko časa namenili telesno gibalnemu razvoju. Gibanje je eno najpomembnejših področij v otrokovem razvoju. Če otrok to potrebo uspešno zadovoljuje, je vesel in zadovoljen ter se razvija v celovito osebnost. Poleg ohranjanja in krepitve zdravja vpliva gibanje na vsa področja razvoja otroka.

Gibanje bomo vključili v vsakodnevne dejavnosti, napredek otroka bomo spremljali in evalvirali. Mesečno se bo odvijala gibalna dejavnost na nivoju celotnega vrtca.

# **3 ORGANIZACIJA IN POSLOVNI ČAS**

**VRTEC GORIŠNICA**

GORIŠNICA 83

2272 GORIŠNICA

Telefon: 02 741 75 63

Spletna stran: www.osgorisnica.eu

E-naslov vrtca: projekt1.osmbgo@quest.arnes.si

## 3.1 Razpored otrok in strokovnih delavcev po enotah in oddelkih

*ZAPOSLENI in SKUPINE V VRTCU*

**RAZPOREDITEV OTROK IN STROKOVNIH DELAVCEV**

|  |  |  |  |
| --- | --- | --- | --- |
| **Oddelek** | **Št. otrok** | **Vzgojiteljica** | **Pomočnica vzgojiteljice** |
| **MEHURČKI** (1–2 let) | 14 | Valentina Šoštarič | Klementina Bolčevič,  Zlatka Vilčnik (Anja Kostanjevec) |
| **ŠKRATI** (1–2 let) | 14 | Petra Šegula | Nataša Žnidarič,  Zlatka Vilčnik (Anja Kostanjevec) |
| **ZVEZDICE** (2–3 let) | 14 | Lidija Domanjko | Sanja Kesar |
| **MAVRICA** (2–3 let) | 14 | Tanja Majerič | Aleksandra Sok |
| **KAPLJICE** (2–4 let) | 19 | Lara Šacer | Darinka Kokol |
| **SONČKI** (3–4 let) | 19 | Andreja Fekonja | Monika Černenšek |
| **LUNICE** (3–5 let) | 21 | Nuša Maltarič Glaser | Nika Bohl |
| **BALONČKI** (4-5 let) | 24 | Jurka Žohar | Barbara Prelog |
| **ZMAJČKI** (5–6 let) | 23 | Valerija Vnuk Tušak | Metka Zavratnik |
| **OBLAČKI** (5–6 let) | 23 | Simona Žnidarič Tomažič (Janja Mlakar) | Marinka Belšak |
| **SKUPAJ** | 185 |  |  |

Število otrok se čez leto spreminja, odvisno od vpisa oz. izpisa otrok v oddelke.

## 3.2 Ostali delavci vrtca

|  |  |
| --- | --- |
| **Naziv delovnega mesta** | **Ime in priimek** |
| ravnatelj | Milan Šilak |
| pomočnica ravnatelja | Edita Kovač |
| svetovalna delavka | Edita Kovač |
| poslovna sekretarka | Ksenija Petrovič - Hojnik |
| računovodkinja | Sonja Zorli |
| vodja šolske kuhinje | Simon Tement |
| čistilki | Marinka Horvat  Bernardka Meško |
| hišnik | Ivan Sok |
| organizatork prehrane | Mateja Matjašič Pevec |
| organizatorK higiensko- zdravstvenega režima | Mateja Matjašič Pevec |

## 3.3 Poslovni čas

Vrtec Gorišnica ima poslovalni čas od 5.30 do 16.00.

# **4 PROGRAMI VRTCA**

REDNI PROGRAMI PREDŠOLSKE VZGOJE

Vrtec Gorišnica izvaja dnevne programe v trajanju od 6 do 9 ur in pri tem upošteva veljavni nacionalni dokument – kurikulum za vrtce. Programi so organizirani in namenjeni otrokom od prvega do šestega leta starosti, zato oblikujemo:

* oddelke prvega starostnega obdobja za otroke od 1. do 3. leta starosti,
* oddelke drugega starostnega obdobja za otroke od 3. do 6. leta starosti.

OTROCI S POSEBNIMI POTREBAMI

Otroke s posebnimi potrebami integriramo v redne oddelke na podlagi Zapisnika multidisciplinarnega tima Razvojne ambulante z vključenim Centrom za zgodnjo obravnavo.

V začetku šolskega leta imamo v vrtcu 4 takšne otroke. Otroci s posebnimi potrebami imajo izdelane individualizirane in specifične načrte, ki se usklajujejo med strokovnimi delavci in starši.

**PREDSTAVITEV PROGRAMOV ZA PREDŠOLSKE OTROKE**

Vzgoja gradi most med družino in vrtcem kot institucijo, hkrati pa ima jasen in uporaben namen – pomagati otrokom na poti odraščanja in vključevanja v širšo družbeno skupnost.

Otrokom zagotavljamo skrb za varno in zdravo otroštvo. Vzgojno delo namreč zahteva precejšnjo mero sodelovanja, usklajenosti in vzajemnosti. Otroke navajamo, da na povsem življenjski in spontani način oblikujejo temeljne življenjske navade. Otroci so pozorni na vsako spremembo. Njihova pozornost je kratkotrajna, zato je treba vnašati zanimive in raznolike ter izrazno bogate vsebine, ki otroke pritegnejo.

Starejši kot so otroci, bolj dovzetni so za dogajanje v širšem okolju, s tem pa urijo tudi svoje sposobnosti in spretnosti. Predšolskim otrokom tako vedno omogočamo razvoj ideje po lastnih zamislih in ustvarjalno izražanje doživetij.

Igra je osnovna in primarna dejavnost predšolskih otrok, ki se izvaja z različnimi materiali, na različne načine in na različnih površinah ter je vedno prilagojena starosti in sposobnosti otrok.

Prehodi v dnevni rutini otrok so spontani, kar pomeni domačnost in pristnost organizirane vzgoje. Čas dobi vzgojno vrednost, saj otrok pri dejavnostih ne omejujemo.

## 4.1 Dnevni program

**SKUPINE OD 1 DO 3 LET**

* prihod otrok in individualna ali skupinska igra
* zajtrk
* načrtovane in nenačrtovane dejavnosti: igra otrok z različnimi materiali (glede na vremenske razmere bivajo tudi na terasi, v telovadnici ali na igrišču), med igro imajo otroci možnost počitka, na razpolago jim je tudi sadje in voda
* kosilo
* počitek
* popoldanska malica
* igra in odhod domov

**SKUPINE OD 3 DO 6 LET**

* prihod otrok in igra v manjših skupinah
* zajtrk
* načrtovane in nenačrtovane dejavnosti: igra otrok z različnimi materiali in sredstvi, tudi na igrišču, v telovadnici ali drugih prostorih, sprehodi, obiski bližnje in daljne okolice; med igro imajo otroci ves čas na voljo sadje in vodo
* kosilo
* sproščanje, aktiven ali pasiven počitek, umirjene dejavnosti v manjših skupinah
* popoldanska malica
* načrtovane ali nenačrtovane dejavnosti, igre po željah otrok, bivanje na prostem ter odhod domov

## 4.2 Obogatitveni program

**OBOGATITVENI PROGRAM**

Obogatitveni programi so del kurikula. Obogatitvene programe bodo tudi v letošnjem letu izvajale vzgojiteljice in pomočnice vzgojiteljic. Zunanji sodelavci so samo v pomoč pri dvigu kakovosti izvedenih dejavnosti.

Programi bodo potekali skozi celo šolsko leto v okviru rednega programa vrtca. Izvajajo se upoštevajoč interese otrok in želje staršev. Otroke vključujemo na podlagi opazovanja, upoštevanja načela omogočanja izbire in drugačnosti. Po dogovoru s starši v ospredje postavljamo otrokovo močno področje, njegove interese, želje.

|  |  |  |
| --- | --- | --- |
| **Dejavnost** | **Udeleženci** | **Izvajalci** |
| ANGLEŠČINA | drugo starostno obdobje | Daniela Ivanuš |
| FOLKLORA | otroci, stari 5–6 let | Petra Šegula Monika Černenšek |
| JOGA ZA OTROKE | otroci, stari 5–6 let | Nuša Maltarič Glaser |
| NARAVOSLOVJE | otroci, stari 5–6 let | Klementina Bolčevič Lara Šacer |
| POHODNIŠTVO | otroci, stari 5–6 let | Andreja Fekonja Metka zavratnik |

\*Angleške urice bodo potekale v skupinah drugega starostnega obdobja: 1-krat na teden po 45 minut v predšolski skupini, 1-krat na teden po 30 minut v ostalih skupinah.

1. **Angleške urice**

**Najpomembnejši cilji učenja tujega jezika v vrtcu:**

* otrok spoznava drugačnost;
* otrok si pridobi “posluh za tuji jezik” in način izgovarjave tistih glasov, ki jih ni v maternem jeziku;
* otrok si razvija slušno razumevanje v dani situaciji;
* otrok se odziva na zahteve, spodbude in vprašanja v vsakdanji situaciji;
* otrok prepoznava in poimenuje osnovne predmete, živali in rastline iz njegovega najbližjega okolja.

**Metodika učenja in poučevanja tujega jezika na predšolski stopnji:**

1. Celostni pristop pri učenju in poučevanju jezika.
2. Otrok se uči z vsemi čuti.
3. Učenje vpliva na spoznavni, jezikovni, osebnostni in družbeni razvoj otroka.
4. Jezik se uči v integraciji z vsemi področji dejavnosti (narava, družba, matematika, gibanje, umetnost).
5. **Folklora**

Folklorna dejavnost je namenjena seznanjanju otrok z ohranjanjem in poustvarjanjem ljudskega izročila. Slovensko otroško plesno izročilo obsega preproste rajalne igre, ki se izvajajo v krogu, polkrogu ali ravni vrsti.

Zajema otroške ljudske igre (izštevanke, besedne igre), ljudske plesne (rajalne) igre, petje ljudskih pesmi in učenje prilagojenih ljudskih plesov s preprostimi oblikami gibanja po prostoru.

**Cilji:**

* otrok ritmično izreka enostavne ljudske in otroške izštevanke in šaljivke;
* otrok poje ljudske pesmi v obsegu svojega glasu;
* usvaja ritmične vzorce s ploskanjem, topotanjem;
* otrok se udeleži nastopov na revijah.

1. **Naravoslovje, mali naravoslovec**

Narava ponuja nove dogodivščine – v naravi se lahko otroci prosto igrajo in raziskujejo svet okoli sebe z vsemi svojimi čutili. Pri tem pridobivajo nove izkušnje, za katere so sami notranje motivirani. Naravno okolje je tako odličen prostor za aktivno učenje otrok.

**Cilji:**

* otrok preko aktivnega učenja spoznava snovi in njihove lastnosti;
* otrok opazuje z vsemi čutili;
* razvija ljubezen do narave, odkriva naravo z vsemi čutili. Oblikuje odnos do narave, ki temelji na doživljanju, razumevanju in spoznavanju okolja.
* razvija naravoslovne spretnosti in sposobnosti: razvrščanje, urejanje, prirejanje;
* razvija načrtnost samostojnost mišljenja in delovanja preko strategije reševanja problemov;
* pridobiva znanje o okolju;
* razvija komunikacijske zmožnosti.

1. **Pohodništvo**

Otrokom bomo omogočili veliko gibanja v naravi, spoznavanja in opazovanja v narave ter jih seznanili s kulturo naše občine.

1. **Joga za otroke**

Vadba joge za predšolske otroke ni namenjena le razvoju motoričnih sposobnosti, gibljivosti, moči in prožnosti posameznih mišičnih sklopov, temveč tudi občutenju lastnega telesa, razvijanju sposobnosti komunikacije s samim seboj ter sposobnosti koncentracije in sprostitve.

### 4.2.1 Dodatni program

**DODATNE DEJAVNOSTI**

Programi sodijo v nadstandardno ponudbo in jih starši v dogovoru z izvajalci dodatno financirajo. Programi se ne izvajajo v okviru kurikula.

**GLEDALIŠKI ABONMA** se ponuja otrokom vrtca v starosti **od 2. leta naprej.** Gledališko-lutkovne predstave bo izvajalo družinsko gledališče KuKuc.

**GLESBENE URICE po metodološkem sistemu Edgarja Willemsa za otroke od 4. leta naprej.** Izvajalka Andreja Klinc, Glasbeni atelje Goslice.

**PLAVALNI TEČAJ ZA PREDŠOLSKE OTROKE (5**–**6 let)** v Termah Ptuj. Plavalni tečaj bo potekal od 6. do 10. 5. 2024.

**VRTEC NA SNEGU (5–6 let)** na Arehu. Potekal bo v mesecu januarju ali februarju 2024. Izvajalec bo Smučarski klub Ptuj.

**TABORJENJE NA AREHU (5–6 let),** Ruška koča. Potekalo bo 11. in 12. 6. 2024.

Dodatni programi so **plačljivi s strani staršev,** izvajajo jih zunanji sodelavci.

### 4.2.2 Prireditve in srečanja

|  |  |  |  |
| --- | --- | --- | --- |
|  | **PROGRAM** | **ČAS** | **NOSILEC MENTOR** |
| *1.* | *ŠPORTNO DOPOLDNE* | *oktober 2023* | *VALENTINA ŠOŠTARIČ*  *ANDREJA FEKONJA* |
| *3.* | *TEDEN OTROKA* | *2.- 8. oktober 2023* | *LARA ŠACER*  *MONIKA ČERNENŠEK* |
| *4.* | *TRADICIONALNI SLOVENSKI ZAJTRK* | *17. november 2023* | *PETRA ŠEGULA* |
| *5.* | *PRIHOD BOŽIČKA* | *december 2023* | *JURKA ŽOHAR* |
| *6.* | *OSREDNJA PRIREDITEV VRTCA* | *marec 2024* | *SIMONA ŽNIDARIČ TOMAŽIČ*  *METKA ZAVRATNIK* |
| *7.* | *DRŽAVNI IN DRUGI PRAZNIKI:*  *\*BOŽIČ*  *\*DAN SAMOSTOJNOSTI*  *\*SLOV. KULTURNI PRAZNIK*  *\*DAN DRAŽVNOSTI* | *december 2023 –*  *junij 2024* | *VZGOJITELJICE* |
| *8.* | *VRTEC NA SNEGU* | *januar ali februar 2024* | *EDITA KOVAČ, SK PTUJ* |
| *9.* | *PUSTOVANJE* | *februar 2024* | *TANJA MAJERIČ*  *LIDIJA DOMANJKO* |
| *10.* | *DAN ZEMLJE* | *april 2024* | *NUŠA MALTARIČ GLASER* |
| *11.* | *SPOMLADANSKI KROS* | *maj 2024* | *VALENTINA ŠOŠTARIČ*  *ANDREJA FEKONJA* |
| *12.* | *PLAVALNI TEČAJ* | *6.-10. maj 2024* | *EDITA KOVAČ, PK PTUJ* |
| *13.* | *DAN ŠOLE* | *april 2024* | *PETRA ŠEGULA*  *ALEKSANDRA SOK* |
| *14.* | *ZAKLJUČEK VRTCA* | *junij 2024* | *EDITA KOVAČ* |
| *15.* | *MINIMATURANTI* | *junij 2024* | *VALERIJA VNUK TUŠAK*  *SIMONA ŽNIDARIČ TOMAŽIČ* |
| *16.* | *ZOBOZDRAVSTVENA VZGOJA* | *september 2023 – maj 2024* | *ZDRAVSTVENI DOM PTUJ* |
| *17.* | *ZDRAVSTVENA VZGOJA* | *oktober 2023 – maj 2024* | *ZDRAVSTVENI DOM PTUJ* |
| *18.* | *TABORJENJE ZA PREDŠOLSKE OTROKE* | *11. in 12. junij 2024* | *EDITA KOVAČ* |  |
| *19.* | *SREČANJE S STARŠI NOVINCEV* | *avgust 2023* | *EDITA KOVAČ* |  |
| *20.* | *RAZSTAVE V VRTCU* | *šolsko leto 2023/2024* | *VZGOJITELJICE* |
| *21.* | *DEKORACIJE NA HODNIKU* | *jesen, zima, pomlad, poletje* | *SANJA KESAR*  *NIKA BOHL* |

## 4.3 Projekti

V vrtcu izvajamo naslednje projekte:

* **ZDRAVJE V VRTCU, koordinatorka** programa je **Valentina Šoštarič.**

Program promovira zdravje ter usmerja izvajanje aktivnosti za ohranjanje in krepitev zdravja  v vrtčevskem okolju in izven njega. V okviru programa so organizirana tudi izobraževanja za vzgojiteljice, ki nudijo strokovno podprte vsebine povezane z zdravjem. Izpostavljeni so predvsem dobro počutje, ustvarjalnost, izmenjava dobrih praks in sodelovanje s strokovnjaki NIJZ.

* **MALI SONČEK za otroke od 2. leta naprej, koordinatorka** projekta je **Edita Kovač.**

Vsebuje osem nalog:

* naravne oblike gibanja na prostem ali na trim stezi ali na igrišču,
* igre na prostem,
* vožnja s poganjalčkom,
* igre z žogo,
* ustvarjanje z gibom in ritmom,
* naravne oblike gibanja,
* štirje izleti (dva daljša sprehoda in dva izleta),
* igre brez meja (športno popoldne s starši).

**Cilji projekta:**

* obogatiti program gibalnih dejavnosti,
* usvojiti naravne oblike gibanja (hoja, tek, plazenje, plezanje, skoki …),
* usvojiti spretnosti z žogo,
* spodbuditi starše k aktivnemu sodelovanju pri izpeljavi projekta.

Mali sonček – MODRI vsebuje osem nalog. Otroci morajo opraviti vsaj pet nalog. Za vsako uspešno opravljeno nalogo dobi otrok nalepko, ki jo nalepi v knjižico na ustrezno mesto. Če otrok uspešno opravi naloge, dobi na koncu šolskega leta nagrado, tj. športni pripomoček in priznanje. Vzgojiteljice poskušajo izvajati vse naloge oziroma čim več le-teh (glede na možnosti vrtca).

* **BRALNA ZNAČKA** – **koordinatorka** projekta je **Valerija Vnuk Tušak.**

Naš cilj je, da otrok spozna različne pravljice in zgodbice ter ob njih uživa. Projekt bo potekal od oktobra 2023 do maja 2024. Sodelovale bodo skupine drugega starostnega obdobja.

Otroci bodo skozi šolsko leto spoznali in obravnavali vsebino različnih knjig. Vzgojiteljice bodo potek spoznavanja in obravnavanja knjige beležile, prav tako tudi različne izjave otrok. Po vsebini bodo otroci tudi poustvarjali. Kar bodo ustvarili, bomo vsak mesec objavili in razstavili na posebnem panoju, ki bo na vidnem mestu na hodniku vrtca. Ker se bomo priključili društvu Bralna značka Slovenije, bodo tudi vsi udeleženci projekta ob koncu prejeli mapo ter priznanje za predšolsko bralno značko.

* **TRADICIONALNI SLOVENSKI ZAJTRK – Petra** projekta je **Šegula.**

Osveščamo o zdravem načinu življenja, spoznavamo koristnosti medu v vsakdanji prehrani, seznanjamo o pomenu čebel ter s tem skrbimo za okolje.

* **EKOVRTEC** – **koordinatorka** projekta je **Petra Šegula.**

Cilji, ki jih uresničuje Ekovrtec:

* vzgoja za okoljsko odgovornost,
* razvijanje pozitivnih medsebojnih odnosov,
* vzgoja za zdrav način življenja,
* spodbujanje kreativnosti, inovativnosti in izmenjava idej,
* učinkovita raba naravnih virov (voda, odpadki, energija).
* **VARNO S SONCEM – koordinatorka** projekta je **Lidija Domanjko.**

Sodelujemo z Zavodom za zdravstveno varstvo Celje, ki je nosilec programa Varno s soncem, s ciljem **ozaveščanja pred škodljivim delovanjem sončnih žarkov.**

* **PASAVČEK ─ koordinatorka** projekta je **Andreja Fekonja.**

Seznanitev otrok z varnim vedenjem v cestnem prometu, otroke naučiti živeti v različnih okoljih, v našem primeru v prometu, spodbuditi pravilno uporabo otroških varnostni sedežev.

* **GOZDNA PEDAGOGIKA – koordinatorka** projekta je **Petra Šegula.**

Gozd je prostor, kjer delamo v sozvočju z naravo gozda in naravo otrok. Otroci spoznavajo, da učenje v naravi skriva v sebi nekaj več – ne doživljamo samo narave, ampak pozitivno doživljamo sami sebe in tudi svoje prijatelje.

* **SIMBIOZA GIBA, SIMBIOZA MED GENERACIJAMI – koordinatorka** projekta je **Jurka Žohar.**

Projekt združuje ideje medgeneracijskega sodelovanja, prostovoljstva in telesne vadbe, preko katerih ozavešča ter promovira zdravo in aktivno življenje za vse generacije v vseh življenjskih obdobjih. Predšolski skupini večkrat na leto obiščeta starostnike v domu Muretinci.

* **CICI VESELA ŠOLA – KOORDINATORKA** projekta je **Simona Žnidarič Tomažič.**

Cici Vesela šola vzgojiteljem in staršem omogoča pogovor o različnih temah, s katerimi se srečujejo otroci v svojem življenju. Predstavlja različna področja: kulturno in estetsko vzgojo, socialno učenje, šport …

* **SOBIVANJE – koordinatorka** projekta je **Tanja Majerič.**

Glavni namen projekta je preventivno ozavestiti najbolj ranljivo skupino v prometu – otroke in mlade. Začetek šole je vedno najbolj pereče obdobje za varnost otrok in mladih. Cilj projekta je, da pri otrocih nadgradimo celostno znanje o varnosti v prometu ter tako ozaveščamo o pomembni trajnostni komponenti.

* **PROGRAM NEON – koordinatorka** projekta je **Nuša Maltarič Glaser.**

Varni brez nasilja za vrtec predstavlja enostaven in učinkovit, kako z otroki v vrtcu spregovoriti o problematiki nasilja in spolne zlorabe otrok. Namenjen je otrokom, staršem in zaposlenim v vrtcu.

**ZADOLŽITVE V OKVIRU VRTCA:**

Notranje površine

Kabineti: Tanja Majerič, Lidija Domanjko

Nabava didaktičnega materiala: Metka Zavratnik

Razstave v vrtcu: vzgojiteljice

Urejanje hodnikov: Sanja Kesar, Nika Bohl

Skrb za zunanje površine:

* redni pregled: Nataša Žnidarič
* funkcionalni pregled: Ivan Sok
* glavni pregled: Ivan Sok, Aleš Zavec

# **5 DELO ORGANOV**

**Strokovni aktivi**

V strokovne aktive so vključene vzgojiteljice in pomočnice vzgojiteljic. Strokovni aktivi obravnavajo vzgojno delo, dajejo vzgojiteljskemu zboru predloge za izboljšanje vzgojnega dela, obravnavajo pripombe staršev ter opravljajo druge naloge, določene v LDN. V sklopu aktiva bo tudi mesečno načrtovanje dela. Imamo dva aktiva, aktiv prvega starostnega obdobja, vodja je Petra Šegula, in aktiv drugega starostnega obdobja, vodja je Valentina Šoštarič.

**ORGANI UPRAVLJANJA**

**Svet zavoda**

Vrtec upravlja Svet zavoda, ki je združen s Svetom šole.

Predstavnike staršev v Svet zavoda volijo člani Sveta staršev.

Pristojnosti sveta zavoda:

* spremlja program razvoja vrtca,
* spremlja LDN in poroča o njegovi uresničitvi,
* predlaga uvedbo dodatnih dejavnosti in drugih programov,
* odloča o pritožbah iz delovnega razmerja,
* odloča o pritožbah staršev v zvezi z vzgojno-izobraževalnim delom,
* imenuje in razrešuje ravnatelja,
* obravnava poročilo o vzgojno-varstveni problematiki,
* sprejema pravila in druge splošne akte Zavoda, ki jih določa akt o ustanovitvi,
* obravnava finančni načrt in sprejema zaključne račune,
* predlaga ustanovitelju spremembo ali razrešitev dejavnosti,
* daje ravnatelju in ustanovitelju predloge in mnenje o posameznih vprašanjih,
* razpisuje volitve predstavnikov delavcev v svet zavoda,
* sprejema program reševanja presežnih delavcev,
* odloča v soglasju z ustanoviteljem o povezovanju skupnih administrativnih in računovodskih nalog in za opravljanje drugih skupnih del.

Predsednica Sveta zavoda je Valerija Vnuk Tušak.

# **6 SODELOVANJE S STARŠI**

PROGRAM SODELOVANJA S STARŠI

**Medsebojne pravice in obveznosti staršev in vrtca se določijo s podpisom pogodbe.** Pred vstopom otroka v vrtecbomo starše sprejeli z dobrodošlico in spoštovanjem, njih in njihove ideje, potenciale in vrednote. Tudi sicer bomo s starši sodelovali tako, da:

* jih bomo vabili k sodelovanju,
* bomo z njimi soustvarjali vrednote, pomembne za otrokov zdrav osebnostni razvoj in njegovo blaginjo,
* bomo skupaj z njimi soustvarjali pogoje za dobre odnose med vsemi nami, ki skrbimo za otrokove koristi, njihovo srečo in zadovoljstvo,
* bomo zagotavljali pestrost programa, izvajali obogatitvene dejavnosti, skladno s potrebami in izbirami otrok,
* bomo otrokom pomagali izraziti svoja čustva, razvijati veščine za sodelovanje z drugimi otroki in odraslimi,
* bomo staršem in otrokom ponudili priložnosti za učenje in druženje,
* jih bomo informirali o načrtovanih in izvedenih dejavnostih v vrtcu,
* jih bomo povezali z drugimi starši, za prijateljstva in podporo,
* bomo uporabili naše izkušnje, da bi jim ponudili pomoč pri soočanju s preizkušnjami, stiskami,
* da jih bomo usmerili in povezali z viri v njihovi skupnosti, ko jih bodo morda potrebovali,
* jim bomo pomagali biti najboljši starši,
* bomo nasmejan obraz, prijetno mesto in partner, ki mu lahko zaupajo.

*SODELOVANJE STARŠEV PRI NEPOSREDNEM VZGOJNEM DELU*

V predšolskem obdobju otrok nezavedno z učenjem po zgledu in modelu usvaja različne vzorce vedenja, čustvovanja, govora in mišljenja. Kaj in koliko bo otrok usvojil, je odvisno od stopnje čustvene navezanosti na starše, vzgojiteljice in pomočnice vzgojiteljic v vrtcu, od njihovih osebnostnih lastnosti in usklajenosti vzgojnih ravnanj. Le prepletenost družinskih in strokovnih vplivov zagotavljata uspešno vzgojno delo in razvoj otroka.

V odnosih s starši si moramo prizadevati ustvariti odprt odnos, kar pomeni, da vsak partner lahko tvega, da je pošten, direkten in iskren, da ustvarimo odnos, v katerem je vsak prepričan, da ga drugi ceni in kjer se oba partnerja zavedata medsebojne odvisnosti in odgovornosti.

Starši imajo pravico do sodelovanja pri načrtovanju ter organiziranju življenja in dela v vrtcu in skupini, kar jim mora vrtec formalno omogočiti. Pri tem morajo upoštevati meje svojega soodločanja in ne smejo posegati v strokovno avtonomnost vrtca.

Ob vstopu otroka v vrtec lahko ta staršem omogoči postopno uvajanje tako, da smejo biti skupaj z njim v skupini.

Starši imajo pravico do vpogleda v programe za predšolske otroke, do obveščenosti o življenju in delu v vrtcu in pravico do zaščite zasebnosti, s poudarkom na varstvu osebnih podatkov.

Druženje staršev, otrok in vzgojiteljev omogoča otrokom pridobivanje izkušenj pri komuniciranju z otroki in odraslimi.

Starši morajo biti dobro informirani o poteku dela. Zato bomo organizirali različne oblike sodelovanja:

**- vključevanje staršev v oddelek ob uvajanju otrok – načrt uvajanja v vrtec**

**- vključevanje staršev v izvajanje celoletnih projektov**

**Pisno komuniciranje s starši:**

Komunikacija s starši poteka pisno in ustno (e-Asistent, publikacija, LDN, zloženke, vabila, sporočila, sklepi, dogovori v skupini …).

***STROKOVNA SREČANJA S STARŠI***

**Pogovorne ure so vsak drugi ponedeljek v mesecu od 16.30 do 17.30.**

**Načelo sodelovanja s starši:**

Starši imajo pravico do poglobljene informacije o razvoju otroka.

**Cilj:** izmenjava informacij in pogovor o razvojnih značilnostih otroka.

**Skupni roditeljski sestanek in sestanki po skupinah**

**Cilj:** Seznanitev z letnim delovnim načrtom vrtca  
 Seznanitev z delom in življenjem v oddelku

**Čas:** september 2023

**Roditeljski sestanek po skupinah**

**Cilj:** polletna evalvacija

**Čas:** januar 2024

**Zaključno druženje z otroki in starši**

**Roditeljski sestanek za starše novo sprejetih otrok**

Seznanitev z načrtom uvajanja – uvajalno obdobje

**Čas:** konec avgusta 2023

Izvajalke: vzgojiteljice, ki bodo sprejele novince

*SOUPRAVLJANJE STARŠEV PRI DEJAVNOSTI VRTCA*

**Svet staršev vrtca**

Svet staršev je sestavljen tako, da ima v njem vsak oddelek po enega predstavnika, ki ga starši izvolijo na prvem roditeljskem sestanku v šolskem letu. Prvi sklic sveta staršev skliče ravnatelj.

Svet staršev je posvetovalni organ.

Pristojnosti sveta staršev:

* predlaga nadstandardne dejavnosti,
* daje soglasje k predlogu ravnatelja o nadstandardnih dejavnostih,
* daje mnenje o LDN,
* razpravlja o poročilih ravnatelja o vzgojno-izobraževalni problematiki,
* obravnava pritožbe staršev v zvezi z vzgojno-izobraževalnim delom,
* voli predstavnike v svet zavoda.

Predvideni sestanki bodo glede na potrebo lahko tudi na predlog posameznega člana sveta.

# **7 SODELOVANJE Z OKOLJEM**

*SODELOVANJE Z USTANOVITELJICO*

**Sodelovanje poteka na osnovi Zakona o lokalnih skupnosti, Zakona o ZOFI, Zakona o vrtcih in Pravilniku o metodologiji za oblikovanje cene programov.** Obsega:

* Uskladitev elementov, ki imajo finančne posledice za zagotavljanje sredstev s strani ustanovitelja,
* potrditev in sprejem ekonomske cene vrtca,
* obravnava in potrditev sistematizacij delovnih mest in potrditev števila oddelkov vrtca,
* financiranje redne dejavnosti,
* dogovor in financiranje investicijskega vzdrževanja in investicij,
* sprejem plana investicij,
* pri organiziranju proslav in prireditev v občinah in KS,
* pri vzdrževanju in urejanju igrišč,
* pri odločanju in dogovarjanju o zadevah skupnega družbenega pomena,
* pri iskanju delavcev v programu javnih del,
* pri obrambnih pripravah,
* pri organizaciji programa za nezajete otroke.

**Nosilec**: ravnatelj vrtca, ustanovitelj, delegati KS, delegati Sveta staršev in Sveta zavoda

**Rok:** celo leto

*SODELOVANJE Z ZDRAVSTVENIMI INSTITUCIJAMI in NIJZ*

**ZD Ptuj – zobozdravstvena služba**

* organizacija pregleda zob otrok
* nadzor nad pravilnim ščetkanjem, se v tem šolskem letu ne izvaja
* navajanje na skrb za ustno higieno

**Čas:** mesečno

**Koordinatorji**: vzgojiteljice

**Udeleženci:** otroci od 2. leta naprej

*SODELOVANJE S POLICIJSKO POSTAJO IN SVETOM ZA PREVENTIVO V CESTNEM PROMETU*

**Policijska postaja Gorišnica – Prometna vzgoja**

* Ob raznih aktivnostih (kolesarjenje, izleti, pohodi) spremlja udeležence policist z vozilom,
* sodeluje v preventivnih akcijah, Svet za varnost v cestnem prometu,
* zagotavlja varno pot,
* spremstvo na sprehodih, varna pot, pešec v prometu,
* kontrolira dogajanja na igriščih v popoldanskem času,
* ob javnem prevozu otrok preveri brezhibnost vozila (avtobus) in voznika.

*SODELOVANJE Z DRUGIMI INSTITUCIJAMI*

**Sodelovanje z Osnovno šolo Gorišnica:**

* povezovanje vzgojiteljic s strokovnimi delavci šole,
* sodelovanje na prireditvah in ob drugih priložnostih,
* obisk šole, v katero so vpisani otroci.

**Sodelovanje s sredstvi javnega obveščanja**:

* obveščanje javnosti o pomembnih dogodkih po radiu, časopisu in lokalni TV.

**Sodelovanje z:**

**- Vrtcem Ptuj,**

**- Plavalnim klubom Ptuj,**

**- Smučarskim klubom Ptuj,**

**- III. gimnazijo Maribor,**

**- Ljudsko univerzo Ptuj,**

**- Gimnazijo Ormož,**

**- Pedagoško fakulteto Maribor in Koper** (opravljanje vaj študentov predšolske vzgoje),

- **Domom upokojencev Muretinci,**

**- Zdravstvenim domom Ptuj,**

**- Zavodom za zdravstveno varstvo,**

**- Športnim zavodom Ptuj,**

**- Centrom za socialno delo,**

**- Zavodom za šolstvo,**

**- Ministrstvom za šolstvo in šport,**

**- Šolo za ravnatelje,**

**- Pedagoškim inštitutom Ljubljana.**

# **8 PROGRAM STROKOVNEGA IZPOPOLNJEVANJA**

* Predavanja na konferencah za vse strokovne delavke.
* Strokovni aktivi z vključenostjo vseh strokovnih delavk.
* Študijske skupine pod okriljem ZRSŠ z vključenostjo vseh strokovnih delavk.
* Izpopolnjevanje pri usmerjanju vodenja projektov.
* Izobraževanja po lastni izbiri strokovnih delavk.
* IKT tečaji: posamezni strokovni delavci.
* Tečaji nudenja prve pomoči.
* Tečaji iz varstva pri delu in požarne varnosti*.*

# **9 SPREMLJANJE IN URESNIČEVANJE LETNEGA DELOVNEGA NAČRTA**

Letni delovni načrt je osnova za delo na področju vzgoje in izobraževanja v vrtcu ter zagotavljanja materialnih pogojev za delo. Med letom se bodo naloge delavcev dopolnjevale s sklepi strokovnih organov vrtca, navodili in okrožnicami Ministrstva za izobraževanje, znanost in šport RS in Zavoda RS za šolstvo ter sklepi ustanovitelja.

Letni delovni načrt je obvezujoč za vse delavce. Vsi zaposleni so odgovorni za njegovo realizacijo. Nadzor nad izvajanjem je v pristojnosti ravnatelja.

Celovit pregled in analiza bosta opravljena ob zaključku šolskega leta v letnem poročilu zavoda.

Letni delovni načrt je bil obravnavan in sprejet na seji sveta zavoda dne 28. 9. 2023.

Milan Šilak, Valerija Vnuk Tušak,

ravnatelj predsednica sveta zavoda

Priloge:

* Določitev poslovnega časa delovanja vrtca za šolsko leto 2023/24
* Vrsta in število oddelkov vrtca za šolsko leto 2023/2024 ter predlog sklepa o povečanju normativa za 1 ali 2 otroka v posameznem oddelku vrtca
* Sistemizacija delovnih mest v vrtcu Gorišnica
* Določitev cen posameznih oddelkov vrtca za šolsko leto 2023/24